
  Број: 02 - __________
________ 2026 година                                                                                              П Р Е Д Л О Г
С к о п ј е                                     
                                                                          
ЗАПИСНИК
од Триесет и првата седница на Управниот одбор на
Фондот за здравствено осигурување на Република Северна Македонија,
одржана на 31 јули 2026 година со почеток од 14.00 часот
преку конференциска врска

Присутни членови на Управниот одбор:
· [bookmark: _Hlk184113351]Ирена Петковски - претставник од Министерството за финансии – претседател;
· [bookmark: _Hlk188953232]Дритан Даути - претставник од Министерството за здравство – заменик на претседателот; 
· д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· Бранко Азески - претставник од Сојуз на стопански комори на Македонија – член. Во работата на седницата учествуваше преку конференциска врска;
· [bookmark: _Hlk217291470]проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член. 
· Трпе Деаноски - претставник од Сојузот на синдикатите на Македонија – член.

    Присутни од ФЗОРСМ:
· м-р Златко Перински, В.Д. директор на ФЗОРСМ;
· Седат Бислими, заменик на директорот на ФЗОРСМ;
· Силвана Андов, по овластување директор на секторот за контрола;
· Блерина Туши, републички контролор инспектор
· Јешим Алими Исаки, републички контролор 
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ и записничар.

Седницата ја водеше претседателката на Управниот одбор Ирена Петковски. На почетокот утврди дека преку конференциска врска се вклучени шест члена на Управниот одбор, со што условите за полноважно работење и одлучување се исполнети.  Потоа го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и деветата седница на Управниот одбор одржана на 29 јуни 2026 година
· Усвојување на записникот од Триесеттата седница на Управниот одбор одржана на 10 јули 2026 година

1. [bookmark: _Hlk161644419]Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита;
2. Разно.

Предлог-дневниот ред беше прифатен од членовите на Управниот одбор, со што за Триесет и првата седница едногласно се усвои следниот

Д Н Е В Е Н  Р Е Д

· Усвојување на записникот од Дваесет и деветата седница на Управниот одбор одржана на 29 јуни 2026 година
· Усвојување на записникот од Триесеттата седница на Управниот одбор одржана на 10 јули 2026 година

1. Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита;
2. Разно.

По усвојувањето на дневниот ред, В.Д. директорот Перински наведе дека потребата од одржување на седницата во толку кус рок е заради усвојување на записникот од Триесеттата седница, со цел постапување на стручната служба на Фондот согласно со заклучокот за рефундациите на лековите enoxaparin и nadroparin кој беше донесен на таа седница. Имено, поради проблемите со достапноста на лековите enoxaparin и nadroparin во периодот по влегувањето во сила на измените на Листата на лекови, со кои тие лекови беа пренесени од листата Б на листата А, беше донесен заклучокот врз основа на кој стручната служба треба да постапува во подрачните служби.

Потоа се пристапи кон разгледување на точките на дневниот ред. 

· Усвојување на записникот од Дваесет и деветата седница на Управниот одбор одржана на 29 јуни 2026 година
· Усвојување на записникот од Триесеттата седница на Управниот одбор одржана на 10 јули 2026 година

Управниот одбор без забелешки, едногласно ги усвои записниците од Дваесет и деветата и од Триесеттата седница на Управниот одбор. 

ТОЧКА 1 -  Предлог за донесување на Одлука  за дополнување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита

Предлогот се однесува на промена на АТЦ кодот на лековите со генеричко име formoterol, beclomethasone која беше извршена во Листата на лекови со важност од 1 јули. Промената е веќе извршена во шифрарникот на лекови со важност од 10 август, но бидејќи лековите од таа генерика се опфатени и со Одлуката за утврдување на скапи лекови, измената треба да се изврши и во неа.
 
Маја Чемерикиќ Велковска во врска со трите одлуки за изменување и дополнување на Листата на лекови кои влегоа во сила на 1 јули, препорача да се посвети внимание на шифрарниците кои ги подготвува стручната служба на Фондот заради примена на Листата и заради промени на единствените цени кои ги утврдува Министерството за здравство, за да не се случат грешки при внесувањето на податоците за АТЦ кодовите.

В.Д. директорот Перински наведе дека се увидени некои аномалии и истите ќе бидат коригирани.

Потоа Маја Чемерикиќ Велковска наведе дека има укажувања од аптеки дека постапувањето на подрачните служби на Фондот при контролите за скапите лекови е невоедначено. Поради тоа, укажа Фондот да се погрижи аптеките во различни подрачни служби да не бидат ставани во различна положба.

Калина Гривчева Старделова наведе дека би сакала да предложи на следната седница да се дискутира за лекот Пантопразол, односно да се провери и разгледаат реперкусиите од воведување на индикациите за тој лек во Листата на лекови во месец јуни, кои доведуваат до потешкотии во пропишување и препорачување од специјалистите.

В.Д. директорот Перински истакна дека е неопходно да се обезбедат услови за фер конкуренција помеѓу лековите.

Маја Чемерикиќ Велковска наведе дека и Управниот одбор би можел да даде иницијатива за ревидирање на идикациите за инхибиторите на протонска пумпа.

· Во текот на расправата, во 14.15 часот, во работата на седницата се вклучи и заменикот на претседателот на Управниот одбор Дритан Даути, по што Управниот одбор продолжи со работата во полн состав од седум члена.

В.Д. директорот Перински наведе дека стручната служба на Фондот веќе има подготвена презентација за потрошувачката на лекот Пантопразол која ќе му биде претставена на Управниот одбор на следната седница.

Со тоа дискусијата за точката 1 беше исцрпена, по што Управниот одбор едногласно ја донесе предложената 
Одлука 
за изменување на Одлуката за утврдување на скапи лекови од Листата на лекови кои паѓаат на товар на Фондот за здравствено осигурување на Република Северна Македонија што се издаваат на рецепт во примарната здравствена заштита
ТОЧКА 2 -  Разно

Во рамките на точката Разно, Бранко Азески побара од В.Д. директорот Перински, да се подготви информација за постапката за промени на цените на лековите. 

Маја Чемерикиќ Велковска се надоврза наведувајќи дека досега Фондот имаше проблем со цените на лековите затоа што не ги добиваше податоците од Министерството за здравство. Сега тоа не би требало да биде проблем.

Со тоа дневниот ред беше исцрпен и Управниот одбор во 14.20 часот заврши со работата на Триесет и првата седница. 
 
                             Записничар,                                         Управен одбор
                       Христо Трповски                         Заменик на  претседателот,
                                                        Даница Стевковска

